15. ΒΑΣΙΛΙΚΟΝ ΔΙΑΤΑΓΜΑ της 18 Ιαν./11 Φεβρ. 1954 Περί συστάσεως ειδικού Τμήματος δια την μορφωτικήν εξειδίκευσιν υπαλλήλων των Γραφείων Ευρέσεως Εργασίας παρά τω Κέντω Ερευνών Ψυχοτεχνικών Αθηνών. Έχοντες υπ’ όψιν τας διατάξεις του άρθρ. 4 του Ν.Δ. 2656/1953 «περί οργανώσεως και ελέγχου αγοράς εργασίας» και την δια του υπ‘ αριθ. 790/53 πρακτικού γνώμην του Συμβουλίου της Επικρατείας, απεφασίσαμεν και διατάσσομεν: Άρθρον μόνο.-Συνιστώμεν παρά των Κέντρω Ερευνών Ψυχοτεχνικών Αθηνών ειδικόν Τμήμα δια την μορφωτικήν εξειδίκευσιν υπαλλήλων των Γραφείων Ευρέσεως Εργασίας, προοριζομένων δια την επαγγελματικήν καθοδήγησιν των εργαζομένων. Εις τον Ημέτερον επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. 